b'\n_START_ARTICLE_\nKomet Giacobini\n_START_SECTION_\nOdkritje\n_START_PARAGRAPH_\nKomet je odkril 4. septembra 1896 francoski astronom Michel Giacobini na Observatoriju Nica v Franciji. Kmalu po odkritju so opazili, da je komet razpadel. Nedale\xc4\x8d od osnovnega jedra kometa je Perrotin opazil spremljevalca, ki ga je lahko opazoval samo dve no\xc4\x8di. Komet je postajal vse \xc5\xa1ibkej\xc5\xa1i, nazadnje so ga videli 5. januarja 1897. Ponovno ga je opazil japonski astronom Koi\xc4\x8di Itagaki v letu 2008. Ugotovili so, da je najdeno telo isto kot izgubljeni komet, ki je nosil oznako D/1896 R2. Osrednje telo sta spremljali \xc5\xa1e dve telesi, ki sta se gibali v isti smeri kot sam komet. Osrednje telo je dobilo oznako A, njemu bli\xc5\xbeje telo pa oznako B. Najbolj odddaljeni del pa je dobil oznako C.'